La trobada Alcalde de Barri té cita este mes en les zones de la Palmereta, el Pi, els Compositors i plaça Ibèrica
03 d’octubre 2022

![](/media/kjff5vwh/m-octubre-22-val.jpg?width=600.84375&height=850)

La iniciativa Alcalde de Barri, impulsada pel departament de Participació Ciutadana i l'Alcaldia de l'Ajuntament de Sagunt, mantindrà durant este mes d'octubre quatre noves cites en els barris la Palmereta, el Pi, els Compositors i plaça Ibèrica.

En concret, la trobada amb les veïnes i els veïns del barri la Palmereta es produirà este dimarts, 4 d'octubre, en la plaça del Pilar, mentre que en el cas del barri del Pi serà dimarts que ve, dia 11, en la plaça del Pi. Les següents cites tindran lloc el 18, en la plaça dels Jóvens del barri dels Compositors, i finalment el barri plaça Ibèrica, en la mateixa plaça Ibèrica, el 26 d'octubre.

En tots els casos la cita serà a les 18.30 hores i, com sempre, l'assistència serà totalment oberta a totes aquelles persones interessades a plantejar els seus suggeriments o dubtes al primer edil. La celebració de les trobades queda supeditada al fet que no es produïsquen condicions meteorològiques adverses que així ho impedisquen o obliguen a modificar la convocatòria.

Alcalde de Barri és una idea impulsada pel departament de Participació Ciutadana i l'Alcaldia de l'Ajuntament de Sagunt que consistix en trobades públiques per part de l'alcalde, Darío Moreno, amb associacions ciutadanes, entitats i ciutadania en general, així com amb totes aquelles persones que tinguen interés a abordar assumptes concrets del barri que es visita en cada ocasió.

*   [](http://www.facebook.com/sharer.php?u=https://aytosagunto.es/va/actualitat/la-trobada-alcalde-de-barri-te-cita-este-mes-en-les-zones-de-la-palmereta-el-pi-els-compositors-i-placa-iberica/ "Facebook")
*   [](http://twitter.com/share?url=https://aytosagunto.es/va/actualitat/la-trobada-alcalde-de-barri-te-cita-este-mes-en-les-zones-de-la-palmereta-el-pi-els-compositors-i-placa-iberica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-trobada-alcalde-de-barri-te-cita-este-mes-en-les-zones-de-la-palmereta-el-pi-els-compositors-i-placa-iberica/ "Linked In")
*   [](mailto:?body=https://aytosagunto.es/va/actualitat/la-trobada-alcalde-de-barri-te-cita-este-mes-en-les-zones-de-la-palmereta-el-pi-els-compositors-i-placa-iberica/)